b'\n_START_ARTICLE_\nHanna Pennanen\n_START_PARAGRAPH_\nHanna Pennanen (s. 25. maaliskuuta 1977 Jyv\xc3\xa4skyl\xc3\xa4) on entinen suomalainen yleisurheilija. H\xc3\xa4n edusti Jyv\xc3\xa4skyl\xc3\xa4n Kentt\xc3\xa4urheilijoita ja h\xc3\xa4nen valmentajinaan toimivat Virpi ja Markku Rahikkala. Pennanen kilpaili monipuolisesti eri lajeissa pikajuoksuista moniotteluihin, saavuttaen Kalevan kisoista pronssia kolmiloikassa. Lis\xc3\xa4ksi h\xc3\xa4n saavutti sis\xc3\xa4ratojen SM-kilpailuista hopeaa ja pronssia 60 metrin aitajuoksussa sek\xc3\xa4 kultaa ja pronssia kolmiloikassa. Virallisissa kilpailuissa Pennanen ei ole kilpaillut vuoden 2002 j\xc3\xa4lkeen.'